 Proza - : - Povestile scrinului 11 de Emma Greceanu : - Povestile scrinului 11 de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) > in timpul... (Proza) > in timpul... (Proza) > Cronica din... (Proza) > Cronica din... (Proza) > Dimineti ... (Personale) > prea multa... (Proza) > imperativ ... (Personale) > astenii ... (Personale) > Ultima... (Proza) > nici o urma... (Personale) > naivitate ... (Personale) > stari ... (Proza) > ziua mea de... (Personale) > insemnari... (Proza) > donne che... (Proza) > oboseala ... (Proza) > ceata ... (Proza) > Giani ... (Proza) > exercitii... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13993363 Povestile_scrinului_11' > Vizionari: 2078 > Povestile scrinului 11 proza [ ] . - - - - - - - - - - - - - - - - - - - - - - - - - de Emma Greceanu [emmagreceanu ] 2011-11-11 | | S-a pornit vantul, domnule S. iti poti inchipui, nu a fost vant de cel putin o saptamana, toate pareau oprite, lancezind intr-o caldura naucitoare. Acest cuvant banal, a fost invocat de atatea ori, incat imi amintea de verile secetoase de dincolo, de obiceiul cu scosul icoanelor pentru a aduce ploaia. Aici nu s-a tinut nici un ritual, s-a creat doar psihoza de a observa cum fenomenul pur si simplu lipseste, constituindu-se astfel ca subiect de socializare mai ales intre necunoscuti. Batranii au facut repede chiar si statistici, concluzionand ca asa ceva nu s-a intamplat niciodata, de cand isi traiesc ei viata, sa nu fie briza la malul marii, sa gasesti marea dimineata limpede ca un lac, sa nu falfaie nici un steag, nici o frunza, era ceva intr-adevar de consemnat. in aceasta dimineata insa, asezam servetele la masa de afara, sase persoane, sase furculite, cutite, pahare, cesti, pana si florile le-am ales sa fie sase fire de trandafiri rosii, ajunsesem astfel sa pun tacamurile in dreptul Marisei, cand am simtit primele semne de schimbare. Un suflu timid s-a strecurat pe sub servetele, printre vocile alerte ale mesenilor, a urcat sus si a capatat putere, miscand obloanele salonului care au pocnit scurt, lovindu-se de perete, apoi s-a diluat la fel de brusc, iar mie mi-a parut rau, asa cum ti-ar parea daca ai vedea pe cer curcubeul si n-ai avea cui spune. Am continuat sa-mi fac munca, simteam cum picaturile de transpiratie mi se strecoara printre sani, pe ceafa, pe sira spinarii, trebuia sa ma opresc des, sa-mi trec batista peste frunte, e jenant sa transpiri, atunci cand ochii celorlalti stau atintiti asupra ta poate doar pentru ca tu esti singura aflata in miscare. Voiam sa mut vaza pe alta masa pentru a face spatiu, cand servetelele au inceput sa fluture. Am vrut sa strig, e vant, uitati! a venit vantul, dar toti acei oameni care se plangeau insistent de lipsa lui, erau incapabili sa observe schimbarea si m-am simtit iar altfel. Am zambit,ascultand-o pe Margot cum aranja detaliile unei apropiate plecari catre mare, Marisa a intrerupt-o apoi, aducand in discutie visul ei cu cele doua surori moarte carora mama ei le-a dat numele unor opere celebre, Aida si Carmen. Graziano isi cara afara din cantina anumite accesorii care aveau sa-i serveasca in voiajul pe mare, Franco nu stiai ce gandea, citea un ziar si din cind in cand privea prin lentilele alea negre nu stiu unde, poate numara picaturile mele de sudoare, doar Davide se distra, invartind din cand in cand cactusul fara radacini agatat in lamaiul din spatele lui. imi ramasese inca umbra zambetului cand el m-a privit cu ochii lui verzi, putin ingustati de cautare. Apoi a vazut cum micuta planta continua sa se legene, a deschis gura sa spuna, s-a razgandit, iar eu am rosit. Nu stiu de ce, parca am fost prinsa ascunzand ceva. Acum e trecut de doisprezece, dupa ce fenomenul a fost in cele din urma observat, gratie intamplarii in care lamaiul a inceput sa-si scuture bucuros frunzele ofilite peste meniuri, toti s-au restras pentru odihna, obloanele au ramas deschise, iar eu m-am cocotat pe scaunul meu de unde incerc sa-ti transmit noutatile. De cateva zile tot imi spun ca o sa-ti raspund, dar citind scrisoarea ta am constatat ca nu reuseam deloc sa gasesc tonul potrivit acelor fapte si senzatii despre care-mi vorbesti intr-un ritm atat de alert. Nu voi insista acum, ti-am inceput scrisoarea, aflandu-ma intr-o stare de bine, nu as vrea sa ma adancesc acum in acele ganduri care tin de amintiri. Desi va trebui sa las asa acum, Marisa m-a rugat sa merg in jumatate de ora s-o ajut sa se spele, iar jumatatea de ora a trecut. Joi Nu pot sa scriu, e o agitatie permanenta aici, pana si usile mele se deschid de prea multe ori, aceasta plecare a inlocuit discutiile despre vant si vremurile apuse, iar eu trebuie mereu sa aduc sau sa duc inapoi lucruri mai mult sau mai putin folositoare, sa le impachetez sau sa le mut dintr-o geanta in alta, un motiv destul de consistent pentru isterie, dar eu nu ma enervez, e ca si cum ai trai o iluzie, cum sa pui patima in iluzii.. Da, eu am mult calm, domnule S, am o mare de calm. Sunt divergente care explodeaza brusc si dureaza doar pentru ca scuzele care vin dupa ele le accentueaza nejustificat insemnatatea, inchipuieste-ti sa vorbesti citeva ore pentru a nuanta o opinie... Cel mai apasator a fost cand Margot a hotarat ca prezenta mea alaturi de ei este inoportuna in conditiile in care, Marisa va beneficia de ajutorul neconditionat al unei persoane specializate, pe tot parcursul celor doua saptamani de sedere la Pensiunea Prato, in a carei vecinatate se afla restaurantul La Scogliera, restaurantul - barca, cum l-am numit dupa inchipuirile mele. Eu, ce-i drept, am anticipat aceasta situatie si-am aderat la argumentele confuze ale lui Margot, dar Marisa, prinsa intre mine cea muta si indiferenta si Margot cea vesnic zambitoare, afisa un aer chinuit. in momentele in care ramaneam singure, nu ma mai privea in ochi si se vaita de dureri de cap, asa incat mi s-a facut mila si cand am luat-o in brate pentru a o aseza pe scaunelul de la dus, i-am soptit ca e mai bine asa, ca e firesc sa fie cum spune Margot si nu trebuie sa se justifice in niciun fel. Mi-a mangaiat fata transpirata cu mainile ei deosebit de fine si frumos mirositoare apoi mi-a spus: as putea sa-ti fiu mama. Am zambit, desi tonul vocii ei mi-a topit indiferenta pentru citeva clipe. in locul ei m-as fi gandit atunci ca m-am atasat prea mult de un suflet strain, dar nu eram in locul ei. A parut totusi mai usurata si inainte ca masina lor sa iasa din parcare, amandoi si ea si Graziano, imbracati in alb ca doi miri, mi-au cuprins obrajii cu palmele lor parfumate si m-au sarutat pe frunte. Nu se face asa ceva, domnule S! Categoric nu se face, astfel incat le-am intors spatele si am urcat dambul cu lacrimi in ochi, daca nu cumva or fi fost tot picaturi de sudoare, am urcat, tragandu-l pe Toto dupa mine, am inchis usile, am traversat curtea fara sa strang nimic din cele ramase in fuga plecarii si m-am refugiat in camera Marisei. Nu stiu ce simteam sau daca simteam ceva, imi batea inima tare si iar aveam senzatia ca ma sufoc. M-am intins in pat si nu stiu cat si la ce m-am gandit, totul era un amalgam, aveam impresia ca asa cum stau, intinsa, din mine se desprind toti, asemeni unor umbre si pleaca. Marisa cu tot cu Aida si Carmen, Margot agitata, Davide cu aerul lui absent, Franco, Graziano, plecau cu totii. Am adormit fara sa cred ca voi adormi si am visat cum La Scogliera se scufunda sub mare. Eram sub apa, priveam sticlele de vin plutind printre oameni, fructe si dovleci, pliculete cu ketchup si maioneza, ba chiar si sticlutele cu parfumul lui Franco se diluau intr-un albastru tulbure. Scaunele stateau la locul lor, la fel si mesele, bancul unde se afla barul, pizzeria, numai oamenii si nimicurile pluteau. Margot ranjea, avea in mina o rochie oranj, mi-a facut semn sa ma imbrac cu ea, m-am imbracat, desi era de plaja si ma gindeam ca nu avea sens, apoi m-a luat de mana si ma tragea spre o usa de lemn, captusita cu scoici mari cum nu mai vazusem. Am crezut initial ca vrea sa ma salveze, desi nu simteam ca ma ameninta ceva, dar nu, ea a inchis doar usa si ca din senin marea a inceput sa fiarba. Ceilalti se comportau ca si cum apa nu exista, doar Margot spre care am privit pentru a incerca sa inteleg, nu mai era Margot, devenise un peste mare, un soi de guvid. Ranjetul ii disparuse, doar ochii bulbucati si caprui, ascunsi printre pletele roscate, mai ramasese din ea. Margot era un peste agitat, care, de cate ori se misca, zvacnind alandala, inghitea cate un om. Au disparut astfel cativa necunoscuti, apoi Davide cu tot cu cactusul din lamai, trei baieti blonzi cu ochi frumosi, cu tot cu vestele lor de salvamari, apoi Graziano a disparut firesc, fara sa se impotriveasca in vreun fel, Franco cu ochelarii la ochi si cu o furculita uriasa in mana a fost smuls pur si simplu de la barbeque, mai erau doua pisici, una neagra si alta gri, o bucatareasa pitica care a mai apucat sa spuna doar "cazzo", Margot lasase apa goala, fara viata. Marisa nu stiu unde era, poate ca fusese mancata prima. Cand a ajuns in fata mea, m-a privit intai lung, de parca nu se putea hotari, ochii i se roteau tulburi si cand corpul i-a zvacnit spre mine, am tresarit si m-am trezit. Acum e noapte bine, am inchis geamurile, usile, le-am dat sa manance lui Toto si Katiei , povestindu-le cum ei au scapat de furia femeii-peste, apoi am venit sa-ti scriu. Dupa ce voi incheia ziua de azi, ma voi aseza in pat si voi creste in continuare copacul din colt, altfel ce pot face cu multimea de ganduri care ma vor asedia? Unde sa le pastrez si cine sa aiba nevoie de ele? Vineri Toate par ca dorm aici, doar linistea se face simtita, daca stai sa asculti, zumzaie asemeni une albine prinsa in panza de paianjen. Eu am dormit tare mult, apoi am lenevit cu palma stanga sub cap, in camasa de noapte, pana am vazut cum soarele a trecut de marginea geamului, iar camera a intrat incet in penumbra. As fi putut sta asa pana ar fi venit din nou, nu imi mai este frica de intuneric si apoi e multa lumina in mine, domnule S. Am primit a doua scrisoare azi. Observ ca-ti amintesti despre toate. Sigur, in modul acesta nou pe care-l numesti transformare, dragul meu, cu tine se intampla ceva si daca nu ma insel, totul tradeaza o ruptura din ce in ce mai evidenta intre tine si realitate. Primul impuls a fost de furie, apoi parandu-mi nejustificat sa fiu furioasa pe niste cuvine scrise intr-o stare evidenta de exaltare, mi-am revenit... e ca si cum te cauti si nu te mai gasesti, domnule S. Ca si cum ai vrea sa iesi din tine si nu poti. imi place acest om dar nu trebuie sa tii cont de asta, eu sunt absurda in acesta privinta acceptand mai usor starile de framintare, celor normale. E frumos ca mi-ai reamintit de Busteni, a fost un timp in care inca traiam. Radeam, ma infuriam, faceam dragoste, acum ridic din umeri, la ce bun? Acum pot chiar sa te contrazic, sa reneg, sa spun: e doar inchipuirea ta, eu nici n-am fost vreodata acolo, cine ma poate contrazice? E trist sa nu ramana nimic din noi, macar cate o urma de palma sprijinita pentru o secunda de perete, macar ecoul unui hohot de ras adevarat, macar parfumul, nimic nu ramane, gandurile? cine poate sa prinda ganduri si sa le puna etichete? Spun si eu asa, am impresia ca pot spune orice absurditate si ea isi gaseste locul, nu trebuie decat o argumentatie buna si-apoi tu daca poti fi melc, eu de ce n-as putea sa nu fiu deloc? Glumesc. Sau macar incerc. tii minte, in cabana venise chiar in noaptea de Craciun un grup de copii, era un haos, noi ne refugiasem in camera sa ne schimbam pentru masa, ei deschideau usa si se strambau. Era acel copil micut si negricios cum te cheama, l-am intrebat, andei, andei unde iti sunt parintii, l-am intrebat iar, nu am pa'inti sunt o'fan, a raspuns. cat am stat acolo, pana sa ne mutam la Sinaia, ne-a spus mama si tata, tii minte? Apoi momentul cand a inceput sa ninga, cand am iesit pe terasa, dorindu-mi sa simt frigul, sa ma ninga ca pe un lucru ramas afara, Crucea Caraimanilor suspendata parca pe cer, forfota oamenilor si zgomotul mic, dar taios al inelului aruncat care pana sa ajunga cine stie unde a lovit o balustrada, ce voiai? cum sa fie? spune-mi tu cum putea sa fie in acele conditii cand tot ce se intampla, pretindeai ca nu se intampla, ma obligai sa spun ca nu se intampla, te intreb fara patima Ce iti doreai de fapt domnule S? Nu stii, sigur nu stii, erai atat de impartit, atat de multiplicat in cine stie cati domni S care iubeau cine stie cate M, incat nu ai stiut niciodata. Rochia gri si Living Garden nici nu au existat. Totul era deja pierdut. Sunt trista domnule S. Timpul nu ma ajuta in niciun fel, in curand voi inceta sa-ti scriu si nu am gasit inca, in cuvintele tale, ceea ce caut. Sau ceea ce astept. Maine voi pleca spre Riva, m-a sunat Margot, spune ca Marisa nu se simte bine, ceva a tulburat-o si nu reuseste nimeni sa afle ce. Ai grija de tine, domnule S. Eu sunt aici, sunt pentru ca tu vrei sa fiu. Cand nu vei mai avea nevoie, Margot ma va inghiti si totul va reveni la normal, glumesc desigur. Sau nu. | index 'pageview'); 